Monetaçión zenéize

Con **monetaçión zenéize** ose fa riferiménto a-e monæe coniæ da-a sécca de Zêna tra o 1139 e o 1815, ò sæ a-o moménto into quæ a sò Repùbrica a l'é stæta anéssa into Régno de Sardégna. A ògni mòddo a sécca zenéize a l'à continoòu a bàtte monæa pe-i Savöia scìnn-a-o 1860, quànde a l'é stæta serâ.

## L'inìçio
Inti prìmmi ànni do XII sécolo, a diferénsa de âtre inportànti çitæ italiànn-e, Zêna a no battéiva ancón 'na pròpia monæa, a despæto do sò ròllo polìtico za scignificatîvo, spécce inta Prìmma Croxâ. A Zêna circolâvan dónca de monæe de âtre çitæ cómme, prezénpio, o pavéize, in dinâ inperiâle coniòu a Pavîa za da-o 962.

### CVNRADI REX
Inte l'ànno 1138 'na delegaçión zenéize a l'é stæta mandâ a Nürnberg a-o cospètto de Corâdo III de Svêvia, o quæ o l'êa da pöco stæto elétto *Rex Romanorum* e o se trovâva in atéiza d'êse nominòu inperatô ascì. De 'sta delegaçión chi o faxéiva pàrte ànche o Càfaro, o quæ o l'à trascrîto quésti fæti inti sò anâli. O Corâdo pe l'òcaxón o l'avéiva concèsso, atravèrso 'n apòxito diplöma, o privilêgio a-i Zenéixi de bàtte monæa, probabilménte derê 'na quàrche fórma de refæta. Pöco ténpo dòppo o conceddiâ o mæximo privilêgio ànche a-e çitæ de Àsti e de Piaxénsa. A ògni mòddo o Corâdo o no saiâ mâi incoronòu Inperatô, continoàndo a êse ciamòu "Rè di Români" scìnn-a-a mòrte.

Dónca i Zenéixi àn avèrto a sò prìmma sécca, ch'a se trovâva arénte a-a catedrâle de Sàn Loénso, incomençàndo a coniâ e pròpie monæe.

### Dinâ

Inte 'sto perîodo chi o scistêma monetâio dêuviòu in Eoröpa o l'êa quéllo creòu da Càrlo Màgno co-a sò rifórma, o quæ o preveddéiva 'na *libra* ò *lira* d'argénto divîza in 20 södi ò 240 dinæ. A ògni mòddo a *libra*, coscì cómme o södo, a l'êa sôlo 'n'unitæ de cónto, sénsa corispónde efetivaménte a 'na monæa reâ. L'ùnica monæa realménte dêuviâ a l'êa defæti o dinâ e dónca a l'é stæta pròpio quésta a prìmma a êse emìssa da-a sécca de Zêna.

Quésta a l'êa 'na monæa picìnn-a fæta d'argénto e da-e dimenscioìn scìmili a quélle de 'n cìtto de éoro. A-i ténpi de Càrlo Màgno a l'avéiva 'n péizo de 1,7 g a-o tìtolo de ca. 950/1000, méntre co-o sovràn Ötón II a l'êa arivâ a 1,2&nbsp;g a-i 700/1000. Dòppo o 1398 o sò péizo o l'é arivòu a 0,215&nbsp;gràmmi pe 15&nbsp;milìmetri de diàmetro, co-in tìtolo de 958/1000.

Pöco dòppo a l'é stæta emìssa ànche a *medàggia*, 'na monæa ancón ciù picìnn-a e da-o valô de mêzo dinâ, de ca. 0,4&nbsp;g e 12&nbsp;mm. I ùrtimi dinæ zenéixi són stæti coniæ inti ànni do duxægo do Scimón Boccanéigra, tra -o 1339 e o 1344.

### IANVA

Tùtti i vàrri tàggi de monæe zenéixi àn conservòu de caraterìstiche comùn e costànti pe tùtti i sètte sécoli de stöia da sécca de Zêna:A-o drîto o castéllo e d'in gîo a scrîta + IANVA.

A-o revèrso a crôxe, caraterìstica comùn a-a ciù pàrte di dinæ, che in quésto câxo a l'êa 'na crôxe paténte, e d'in gîo a scrîta CVNRADI • REX •, ò sæ "rè Corâdo", nómme e tìtolo de quéllo ch'o l'avéiva concèsso a-a çitæ o privilêgio de bàtte monæa.*Ianua* in latìn o l'êa o nómme da çitæ de Zêna, ma o vêu dî ànche "pòrta". Pe 'sta raxón chi, vàrri studiôxi àn interpretòu o diségno cómme 'na pòrta de miâge çitadìnn-e.

### Quartâ
Tra o XII e o XIII sécolo a l'é stæta emìssa ànche 'n'âtra monæa, o quartâ, da-o valô de 'n quàrto de dinâ. A l'êa 'na monæa asæ picìnn-a e co-in tìtolo d'argénto pægio a ciù ò mêno 20/1000. A l'à 'n diàmetro de ca. 15&nbsp;mm e a prezénta a-o revèrso a crôxe paténte e d'in gîo o nómme de l'inperatô, sénsa però o çèrcio de perlìnn-e ch'o separâva o nómme da-a crôxe. De consegoénsa e létie *CV RA DR EX* són intercalæ da-i bràssi da crôxe.

In sciô drîto, inte 'n prìmmo perîodo, o gh'êa o castéllo zenéize e a scrîta *Q. IANVA*, pe pöi êse sostitoîo, inta prìmma meitæ do XIII sécolo, da-o grifón. D'in gîo a quésto, câxo eceçionâle da numismàtica medievâle, o gh'êa l'indicaçión do valô da monæa, ò sæ *QVARTARO*.

### Gròsso

Vèrso o 1172 a sécca de Zêna a l'à incomensòu l'emisción de 'n gròsso da quàttro dinæ, co-i tàggi che êan quélli do dinâ, o diàmetro o l'êa de ciù ò mêno 20&nbsp;mm e o péizo de 1,4&nbsp;gràmmi, a-o tìtolo de 958/1000. E mezûe legerménte aomentæ àn permìsso ànche 'na ciù âta qualitæ do diségno.

Pöchi ànni dòppo, into 1217, o l'é stæto emìsso 'n grósso da 6 dinæ ascì, pægio a mêzo södo. O l'avéiva 'n péizo de 1,6&nbsp;g, co-in diàmetro de 21&nbsp;mm.

### Öo

Inte l'ànno 1252 a Zêna a s'êa incomensòu a bàtte o zenovìn d'öo, ciù ò mêno contenporaniaménte a-a prìmma emisción do fiorìn a Firénse, ò probabilménte ancón prìmma. O prìmmo zenovìn o l'avéiva 'n péizo e 'n tìtolo do tùtto pægio a quéllo da monæa fiorentìnn-a, ò sæ 3,535&nbsp;g pe 24 caràtti, co-in diàmetro de ciù ò mêno 20&nbsp;mm.

O l'é stæto batûo scìnn-a-o 1415, quànde o zenovìn o l'é stæto aomentòu de péizo a 3,562&nbsp;g, cangiàndo o pròpio nómme in quéllo de ducàtto. A-o drîto o l'avéiva a tradiçionâle pòrta do castéllo co-a scrîta *+ I A N U A* e a-o revèrso o gh'êa 'na crôxe paténte con d'in gîo a scrîta *+CVNRADVS REX*.

Squæxi in contenporània a-o zenovìn, a sécca de Zêna a l'à coniòu dôe âtre picìnn-e monæe d'öo, l**òtavìn'' e a ''quartaiêua''.

L'òtavìn o l'êa 'na monæa asæ picìnn-a, de 10&nbsp;mm de diàmetro e 0,42 - 0,43&nbsp;gràmmi de péizo. Dæte e picìnn-e dimenscioìn o spàçio a dispoxiçión o l'êa pöco, e dónca no gh'êa o çèrcio de perlìnn-e e a scrîta circolâ. A-i fiànchi do castéllo gh'êa e létie ''C - V'', ò sæ e iniçiâli do nómme de l'inperatô, méntre inti cànti da crôxe êan mìsse e létie ''I A N V''.

A quartaiêua a l'avéiva 'n péizo de 0,88&nbsp;gràmmi e 'n diàmetro de ca. 12&nbsp;mm.

O valô de quéste dôe monæe, cómme indicòu inti sò nómmi, o l'êa de 'n òtâvo e de 'n quàrto de zenovìn. O no l'é tànto ciæo o moménto ezàtto de l'inìçio do cònio de 'sti doî tàggi chi dæto che, segóndo o [[Edoàrdo Martinori|Martinori]], a sò emisción a l'é incomensâ vèrso o [[1339]] méntre, pe di outoî ciù recénti, quésta a l'é iniçiâ pöco prìmma de quélla do zenovìn.

A quartaiêua a l'êa de 'na çèrta rilevànsa comerciâle dæto che a l'avéiva o mæximo valô do [[tarì]], monæa d'öo de òrìgine àraba ch'a l'êa coniâ, a l'inìçio do [[X secolo|X sécolo]], inte l'Itàlia meridionâle ascì e ch'a l'êa particolarménte difûza inti comèrci co-o [[Mâ Mediterraneo|Mâ Mediterànio]] òrientâle. A l'avéiva o valô de 'n quàrto de [[Sòlido (monæa)|sòlido]], ò sæ 0,88&nbsp;g.

=== Riepìlogo ===


== Nêuve scrîte ==
Za pöco dòppo a sò prìmma emisción, o zenovìn e e monæe zenéixi àn subîo 'na série de cangiaménti; defæti, prìmma de tùtto, a scrîta ''IANVA'' a l'é stæta cangiâ in quélla de ''CIVITAS IANVA''. Into zenovìn, d'in gîo a-a crôxe e a-o castéllo, a l'é stæta ànche azónta 'na cornîxe formâ da sêi pónte, inserîa drénto a-o za prezénte çèrcio de perlìnn-e.

Contenporaniaménte o l'é stæto aomentòu ànche o valô do grósso e a l'é stæta coniâ pi-â prìmma vótta a ''[[Petachinn-a|petachìnn-a]]'', 'na fraçión do grósso fæta de [[mescciûa]]. A saiâ batûa con magiô frequénsa a partî da-a meitæ do [[XIV secolo|XIV sécolo]] inte sécche de Zêna e de [[Sann-a|Sànn-a]], a segónda ciù inportànte da [[Liguria|Ligùria]]. Sucesivaménte a l'à préizo o valô do sesìn da 6 dinæ.

Vèrso o [[1280]] a scrîta a l'é stæta tórna cangiâ in ''IANVA QVAM DEVS PROTEGAT'', co-a cornîxe ch'a l'é diventâ a éutto pónte. Óltre a-a cornîxe êan prezénti ànche di òrnaménti cómme stelìnn-e, rozétte ò âtro.

== Segóndo perîodo: Dûxi a vìtta (1339 - 1528) ==

Dòppo o [[1339]], co-o [[Scimón Boccanéigra|Scimón Bóccanéigra]], prìmmo di dûxi a vìtta, o s'é incomensòu a métte l'indicaçión do [[Dûxe da Repùbrica de Zêna|Dûxe de Zêna]] co-a scrîta ''+ DVX IANVENSIVM PRIMVS'', ò sæ prìmmo dûxe di zenéixi. Defæti, particolaritæ de monæe zenéixi, o dûxe in càrega a-o moménto l'emisción o no l'êa indicòu co-o sò nómme ma ciutòsto co-a sò poxiçión, in nùmeri cardinæ, inta segoénsa di càppi de stâto da Repùbrica de Zêna.

Sénpre a-o duxægo do Bóccanéigra o remonta o prìmmo cònio da ''tersaiêua'', 'na monæa d'öo ch'a pezâva ca. 1,055&nbsp;gràmmi e ch'a l'avéiva o valô de 'n tèrso de zenovìn.

=== Ducàtto ===
Ciù ò mêno inte l'ànno [[1415]] a monæa d'öo a l'à aomentòu o pròpio péizo, perdéndo però o nómme de zenovìn; defæti, pasàndo da 3,535&nbsp;g a 3,562&nbsp;g, a l'à préizo o nómme de ducàtto.

=== Testón ===
Into perîodo tra -o [[1488]] e o [[1494]], méntre o scignôro de Zêna o l'êa o [[Giàn Galiàsso Màia Sfòrsa]], dùcca de [[Milan|Milàn]], o léè stæto coniòu pi-â prìmma vótta inta çitæ o testón da 20 södi, conosciûo ànche cómme ''[[Lîa zenéize|lîa zenéize]]'', monæa ch'a pêu êse consciderâ cómme a prìmma lîa a êse coniâ a Zêna.

I prìmmi testoìn, pe cóntra, avéivan comensòu a circolâ in Itàlia za inte l'ànno [[1474]], coniæ sótt'a-o [[Galiàsso Màia Sfòrsa]], poæ do Giàn Galiàsso.

O l'êa 'na monæa de 30&nbsp;mm de diàmetro, pe 13&nbsp;g d'argénto a-o 958/1000, ch'a prezénta: <blockquote>A-o drîto o castéllo mìsso tra dôe stélle, sormontòu da-o bisción (di Sfòrsa) e o tùtto drénto di archétti fæti da anélli; çèrcio ciù picìn liniâre e con de perlìnn-e, quéllo estèrno con de perlìnn-e e a scrîta: ''IO : G3 : M : SF : DVX : MVI : AC IANVE : D''.

A-o revèrso 'na crôxe con træ stélle drénto di archétti fæti da anélli; çèrcio ciù picìn liniâre e con de perlìnn-e, quéllo estèrno con de perlìnn-e e co-a scrîta: ''+ CONRAD : REX : ROMANOR'' (sìgla monætêre)</blockquote>Notâ cómme, ségge a Milàn che a Zêna, ancón inti [[Anni 1990|ànni novànta]] a l'êa comùn l'espresción ''testón'' pe indicâ o bigétto da çentomiâ lîe.

=== Scûo do sô ===
<gallery widths="200">
Immaggine:Louis XII Ecu genoa 722324.jpg|[[Loîgi XII de Frànsa]]
Immaggine:Genova Scudo 1541.jpg|Scûo do sô, ca. 1540.
</gallery>Into [[1507]] o l'êa diventòu scignôro de Zêna pi-â segónda vótta o rè de [[Fransa|Frànsa]] [[Loîgi XII de Frànsa|Loîgi XII]]. Sòtt'a-a sò scignorîa o ducàtto o l'é stæto sostitoîo da l**écu au soleil*, ch'o saiâ coniòu scìnn-a-o [[1540]]. Quésto o l'êa 'na monæa da-a caraterìstiche bén bén ciù françéixi, tànto che e emiscioìn co-o Loîgi XIII àn raprezentòu 'na rotûa totâle da-a tradiçión monetâia zenéize. Defæti o scûo do sô o l'avéiva:<blockquote>A-o drîto o stémma co-a corónn-a di *Capétiens*, con tréi [[lilìn]] de Frànsa; sórva a corónn-a o [[sô]] ch'o da o nómme a-a monæa.

A-o revèrso a crôxe co-i lilìn</blockquote>Sucesivaménte, co-o ritórno di Dûxi a vìtta, a denominaçión a l'é stæta mantegnûa, ma són però tornæ i tîpi tradiçionâli de monæe zenéixi, ò sæ crôxe e castéllo, ma co-o sô sórva a-o castéllo.

=== Riepìlogo ===
E monæe che són stæte emìsse inte quésto segóndo perîodo són:


Dòppo o 1400 ca.:


== Tèrso perîodo: Dûxi bienâli (1528 - 1797) ==

=== Prìmma fâze ===
Da-i 15 de seténbre do [[1528]] scìnn-a-i 11 de òtôbre do mæximo ànno, o gh'é stæto a Zêna 'n govèrno de dózze Riformatoî de Libertæ, i quæ àn riorganizòu a strutûa costituçionâle do Stâto. Con quésto govèrno da-a brêve existénsa són stæte emìsse dôe picìnn-e monæe in mescciûa, unn-a da *doî södi* e 'n *södìn*. Tùtte dôe prezentâvan a scrîta *LIBERTAS GENVENSIVM*. In sciô revèrso a l'êa restâ a tradiçionâle indicaçión de l'inperatô Corâdo.

Dòppo quésta cùrta esperiénsa, a càrega di dûxi a l'é stæta ripristinâ in fórma bienâle, segóndo 'n scistêma ch'o l'é restòu pægio scìnn-a-o [[1798]], quànde Zêna a l'é stæta òcupâ da-e trùppe repubricànn-e françéixi. Quésto cangiaménto costituçionâle o l'é evidençiòu inta variaçión da scrîta in *DVX ET GVBERNATOR REIPVBLICAE GENVENSIS*, a quæ, inte sò vàrie fórme, a saiâ mantegnûa scìnn-a-a definitîva chéita da Repùbrica de Zêna.

Scìnn-a-o [[1541]] e monæe prinçipæ a êse emìsse són stæte:


=== Segónda fâze: a dæta ===
Into [[1541]] a repùbrica a l'à incomensòu a métte a dæta in scê monæe d'öo e, da-o [[1554]], quésta a l'é stæta mìssa ànche in scê quélle d'argénto e, da-o [[1556]], in sce quélle de mescciûa ascì. Con l'eceçión do [[Monetaçión zenéize#Testón da benediçión|testón da benediçión]], i tîpi són sénpre restæ quélli do castéllo zenéize e da crôxe, conservàndo l'indicaçión de l'inperatô Corâdo ascì.

Çérte monæe, cómme quélle da 10 e da 25 dóggie d'öo, òpû i 4 scûi d'argénto, avéivan 'n mòdolo asæ grànde e i incizoî àn coscì posciûo aportâ de variaçioìn: prezénpio, a-i àngoli da crôxe, sòn stæti raprezentæ di cherubìn.

==== O scûo e a dóggia ====
<gallery widths="200" caption="Dóggia">
Immaggine:Genova doppia 1589.jpg|1589
Immaggine:Doppia Genova 1621.jpg|1621
Immaggine:Doppia Genova 1629.jpg|1629
Immaggine:Genova doppia 1639.jpg|1639
</gallery>
A-o scûo a l'é stæta afiancâ 'na monæa da doî scûi, denominâ [[Dóggia (monæa)|dóggia]], Co-o ténpo o scûo o l'à cangiòu o sò nómme, prendéndo quéllo de *Mêza dóggia*. Dòppo a dóggia a gh'é stæta ànche a *quadrupla*, e 10 dóggie, mostræ chi de sótta, scìnn-a-a monæa da 25 dóggie do [[1636]].

==== Testón da benediçión ====
Into [[1554]] o l'à fæto a sò apariçión 'n nêuvo tîpo, ò sæ o "testón da benediçión". A monæa a prezénta da 'n lâto 'na crôxe mìssa de d’âto rispètto a-o castéllo zenéize e da l'âtra o [[Gêxù|Crìsto]] benedixénte 'n dûxe inzenogiòu ch'o têgne o confaón co-a [[Bandêa de Zêna|crôxe de Sàn Zòrzo]], co-in tîpo ch'o repìggia e raprezentaçioìn in scî [[sechìn]] de [[Venessia|Venéçia]]. Dòppo quàrche ànno a crôxe a l'êa diventâ particolarménte elaborâ, tànto da êse sostitoîa da un scûo òvâle con corónn-a e a crôxe de Sàn Zòrzo, sostegnûo a-i lâti da doî grifoìn.

Tra o [[1541]] e o [[1636]] e monæe prinçipæ són:


=== Tèrsa fâze: a madònna ===


Inte l'ànno [[1638]] a sécca da Serenìscima Repùblica de Zêna a l'à cangiòu do tùtto a sò monetaçión:<blockquote>
A-o drîto o castéllo o l'é stæto sostitoîo con l'inmàgine da Madònna co-o Banbìn.

A-o revèrso a gh'êa ancón a crôxe paténte ma ànche o stémma con corónn-a da Repùbrica, co-a crôxe de Sàn Zòrzo e de spésso arezûo da-i grifoìn, i quæ êan diventæ un di eleménti fìssi do [[stémma de Zêna]].</blockquote>
Âtro e ciù notévole cangiaménto o l'é stæto a definitîva spariçión do nómme de l'inperatô Corâdo, rè di Români, ch'o l'avéiva aconpagnòu e monæe zenéixi pe ciù de 5 sécoli, scìn da-o [[1139]]. O nêuvo drîto o celebrâva l'elevaçión da Madònna a "Regìnn-a de Zêna", con quésta ch'a diventâva tâ aprêuvo a l'acquixiçión da [[Corsega|Còrsega]] da pàrte da repùbrica.

E monæe ciù inportànti emìsse into [[1600]] són:

I mùltipli do scûo "làrgo", coniæ tra o 1612 e o 1637 inti tàggi da 1.5, 2 e 4 scûi, àn a caraterìstica de avéi tùtti o mæximo diàmetro da 60&nbsp;mm, con l'aoménto do péizo ch'o l'é dæto da 'n aoménto do spesô. I péixi són:

O diàmetro do scûo da 38&nbsp;g e de sò fraçioìn (1/2, 1/4 e 1/8 de scûo) o l'êa pe cóntra inferiô e decrescénte. O scûo "stréito" o l'é stæto coniòu scìnn-a-o [[1725]]. Da-o [[1676]] són stæti coniæ a-o [[tòrcio]] e prezentan a scrîta “PONDERIS SECVRA FIDES TVTVMQVE PRAESIDIVM”, ch'a servîva a descoragiâ a tozatûa da monæa. O diàmetro, ch'o l'é ligòu a-o péizo e a-o valô de quésti tàggi, o l'êa de 45&nbsp;mm inta monæa da 'n scûo, a quæ a l'avéiva o péizo de 38&nbsp;g.

O [[Loigìn]] o l'êa 'na monæa in mescciûa ch'a l'imitâva 'na monæa coniâ in Frànsa, o *petit louis*, e che a Zêna a l'é stæta batûa tra o [[1666]] e o [[1669]] pe comerciâ co-o Levànte. A pezâva ca. 2&nbsp;gràmmi a-o 250/1000. A segónda di tîpi dêuviæ o l'à riçevûo vàrri nómmi cómme Ligurìn, Gianoìn, Giustìn ò Zorzìn. Into drîto do Ligurìn a gh'êa 'na raprezentaçión alegòrica da Ligùria, into Gianoìn ò *Ianuino* a gh'êa a tèsta bifrónte de [[Giâno]], co-in màsccio barbasûo da 'na pàrte e 'na dònna da l'âtra, into Zorzìn o l'êa raprezentòu Sàn Zòrzo a cavàllo e into Giustìn a [[Giustiçia|Giustìçia]] asetâ co-ina bànsa. A-o revèrso tùtti i tîpi recâvan o stémma çitadìn afiancòu da-i grifoìn e co-a scrîta <small>LIBERTAS</small>.

Notâ cómme *Ianuino* ò *Januino* o l'êa o nómme che, inte l'[[Etæ de Mëzo|etæ medievâle]] o vegnîva dæto a-o dinâ de Zêna in generâle.

I [[Loigìn]] són stæti coniæ in vàrie sécche feodâli da Ligùria, in particolâ a [[Löa|Lêua]], [[Ronco|Rónco]], [[U Seburca|Sebórca]], [[Toriggia|Torìggia]], [[Arquâ]], [[Tascereu]] e [[Vergàgni]], d'ancheu fraçión de [[Mongiardin|Mongiardìn]], óltre che in [[Lunigiànn-a]] a [[Fosdinovo]].

O Tàlou pe-o Levànte o l'é stæto 'na monæa emìssa into [[1677]] con a-o drîto o stémma cìvico e a-o revèrso 'n grifón ch'o têgne 'n cartìggio con de scrîte in [[Lengua àraba|àrabo]]. D'ancheu a l'é 'na monæa asæ râra, da quæ ghe n'é sôlo tréi ezenplâri.

O Reâ o l'é stæto emìsso into [[1666]] asémme a-i sò mùltipli da 8, 4 e 2 reæ. A-o drîto o l'é raprezentòu Sàn Zòrzo a cavàllo ch'o infîa o drâgo e, a-o revèrso, o gh'é 'n scùddo con corónn-a e a scrîta  "*Libertas*" tra di ràmmi de pàrma e öféuggio; d'in gîo o prezénta a scrîta DVX * ET * GVB * * REIP * GENV * e a dæta. Quésta monæa, ch'a l'à 'n péizo de 3,10&nbsp;g e 'n diàmetro de ca. 25&nbsp;mm, a l'é stæta realizâ in argénto a-o 913/1000. O l'é probàbile ch'a l'é stæti emìssa da-o [[Banco de San Zòrzo|Bànco de Sàn Zòrzo]].

Da-o [[1676]] a Zêna o s'é incomensòu a dêuviâ o [[tórnio]] e o "tèrso cònio", ch'o l'à permìsso de métte 'na scrîta in sciô bòrdo e evitâ coscì o fenòmeno da tozatûa. Tra e prìmme monæ coniæ inte 'sto mòddo chi se pêuan aregordâ i scûi d'argénto.

E ciù inportànti monæe coniæ into [[1700]] són:


A monæa da 'n tèrso de madonìnn-a (dónca de 6 södi e 8 dinæ) a l'avéiva 'n péizo de 1,45&nbsp;g e a l'êa dîta seìn ascì. O seìn o l'é particolarménte conosciûo aprêuvo a-a tàscia generâle da doî *seini* che into [[1715]] a l'é stæta introdûta in Còrsega e ch'a l'à fæto scciupâ a rivòlta do [[1729]].

A-a meitæ do [[XVIII secolo|Sèteçénto]] a gh'é stæta 'na senplificaçión da monetaçión zenéize, segóndo 'n fenòmeno a l'época comùn ànche in âtri pàixi eoropêi. A Zêna o l'êa ritornòu l'ûzo da [[Lîa zenéize|lîa]], spartîa in 20 södi ò 240 dinæ segóndo o scistêma monetâio introdûto da-o [[Carlomagno|Càrlo Màgno]] a-a fìn do [[IX secolo|IX sécolo]], ànche se, a ògni mòddo, de monæe àn conservòu o pròpio nómme.

A *Zenovìnn-a*, monæa d'öo da 100 lîe, a l'é stæta batûa da-o [[1758]] co-e fraçioìn da 50, 25 e 12,5 lîe óltre che, into câxo da zenovìnn-a da 96 lîe, co-e fraçioìn da 48, 24 e 12 lîe.

A *Parpagêua*, ch'a l'é stæta introdûta inta prìmma meitæ do [[XVIII secolo|XVIII sécolo]], a l'êa 'na monæa de mescciûa, coniâ in [[Provensa|Provénsa]] inti sécoli XIV e XV. A l'avéiva o valô de doî södi, ò sæ de 1/10 de lîa.

Lîa, quélla zenéize, ch'a l'avéiva 'n péizo de 5,20&nbsp;g into [[1670]], chinòu a 4,57&nbsp;g a-a meitæ do [[XVIII secolo|XVIII sécolo]]. 

=== A fìn da Repùbrica ===


A-a fìn da stöia da Repùbrica indipendénte, a lîa a l'êa pægia a 3,69824&nbsp;gràmmi d'argénto fìn, ò sæ 0,239 gràmmi d'öo fìn. Into [[1793]] a saiâ emìssa a nêuva, e ùrtima, monetaçión ch'a conprendéiva 11 denominaçioìn: 4 d'öo, 4 d'argénto, 2 in mescciûa e 'na de [[Rammo (elemento)|ràmmo]].

L'unitæ monetâia a l'êa a lîa zenéize, spartîa in 20 södi e con ògni södo ch'o l'êa formòu da 12 dinæ, segóndo 'n'òrganizaçión do tùtto pægia a quélla da monetaçión do Càrlo Màgno.

E monæe d'öo êan a-o 909,5/1000 e sciortîvan inti tàggi da 96, 48, 24 e 12 lîe. O péizo, ariondòu, o l'êa rispetivaménte de 25,2 - 12,6 - 6,3 e 3,2 gràmmi.<blockquote>A-o drîto a l'êa rafiguâ a Vèrgine co-o Banbìn tra e nûvie e d'in gîo a scrîta <small>ET.REGE.EOS.</small> co-a dæta, de sótta o valô.

A-o revèrso o gh'êa o stémma con corónn-a, da-a fórma retangolâre e co-a crôxe de Sàn Zòrzo, arezûo da-i grifoìn e arenbòu in sce 'na bâze. Sótt'a-a bâze 'na tèsta de lión e d'in gîo a scrîta <small>DUX ET GUB. REIP. GENU.</small>.</blockquote>E monæe d'argénto êan a l'889/1000 e conprendéivan i tàggi da 8, 4, 2 ed 1 lîa. O péizo, ariondòu, o l'êa rispetivaménte de 33,3; 16,6; 8,3 e 4,16 gràmmi.<blockquote>A-o drîto o l'êa rafiguòu, a scinìstra, [[San Gioâne Batista|Sàn Zâne Batìsta]] benedixénte. Inta sò màn mancìnn-a a gh'êa 'na crôxe co-in nàstro dónde a gh'êa a scrîta <small>ECCE AGNVS DEI</small>. D'in gîo <small>NON SURREXIT MAJOR</small> e a dæta.

A-o revèrso, scimilménte a quéllo de monæe d'öo, o gh'êa o stémma con corónn-a, da-a fórma retangolâre e co-a crôxe de Sàn Zòrzo, arezûo da-i grifoìn e mìsso in sce 'na bâze. Sótt'a-a bâze 'na tèsta de lión e d'in gîo a scrîta <small>DUX ET GUB. REIP. GENU.</small>. A monæa da 'na lîa a no prezentâva quésta tèsta de lión sótt'a-a bâze do stémma.</blockquote>Conpletâvan a monetaçión zenéize 'na monæa da 10 södi, ò sæ a mêza lîa, 'na da 8 e 'na da 4 dinæ, co-e prìmme che êan realizæ in mescciûa e l'ùrtima in ràmmo. Tùtte træ avéivan a-o drîto 'n stémma òvâle, con corónn-a, e a-o revèrso l'indicaçión do valô. A monæa da 8 dinæ, cómme da tradiçión, a prezentâva l'inmàgine da Madònna. Quélla da 4 dinæ a l'êa restâ praticaménte pægia a quélle emìsse inti ànni precedénti.

Into méntre però o vêgio regìmme o finìsce do tùtto a-i 13 de zùgno do mæximo ànno aprêuvo a-a rivòlta giacobìnn-a di 22 de màzzo e, co-o sostêgno françéize, a-a chéita da Repùbrica de Zêna a nàsce a [[Repùbrica Lìgure]].

== Repùbrica Lìgure (1798 - 1805) ==
O nêuvo stâto, creòu segóndo e indicaçioìn de Napolión Bonpàrte stabilîe inta [[convençión de Monbèllo]] e dòppo l'òcupaçión de trùppe françéixi, a l'é duòu scìnn-a-i 9 de zùgno do [[1805]], quànde a Ligùria a l'é stæta diretaménte unîa a l'[[Prìmmo Inpêro françéize|Inpêro françéize]]. E monæe coniæ inte 'sto perîodo chi se rifan inti valoî a-a precedénte monetaçión. Tra e monæe d'öo se són mantegnûi i péixi de prìmma, aomentàndo o tìtolo da-o 909,5 a-o 916/1000, méntre pe quélle d'argénto o l'é stæto mantegnûo ségge o tìtolo che o péizo, a frónte però de 'na lêgia diminuçión de diàmetro, fenòmeno comùn inti pasàggi da-a [[monetaçión modèrna]] a quélla [[Monetaçión post-modèrna|post-modèrna]].

E monæe d'öo, a-o 916/1000, êan coniæ inti tàggi da 96, 48, 24 e 12 lîe e prezentâvan:<blockquote>A-o drîto 'na figûa feminìnn-a con corónn-a pìn de tôre asetâ in scê 'n tröno. Inta màn drîta 'na lànsa e in quélla mancìnn-a 'n scùddo; d'in gîo a scrîta <small>REPUBBLICA LIGURE</small> e in bàsso o valô e, in sciâ bâze, o nómme de l'incizô <small>H. VASSALLO</small>, da l'outô do cònio [[Gêumo Vasàllo|Gêumo (Hieronimus) Vasàllo]].

A-o revèrso o fàscio sormontòu da-a berétta frìxa, d'in gîo a scrîta <small>NELL'UNIONE LA FORZA</small> e a dæta.</blockquote>E monæe d'argénto avéivan o valô de 8, 4, 2 e 1 lîa, co-in tìtolo a l'889/1000, e prezentâvan:<blockquote>A-o drîto a Libertæ, rafiguâ con l'èlmo e ch'a têgne in màn a lànsa sormontâ da-a berétta frìxa, e l'Egoaliànsa co-o livéllo inta màn mancìnn-a. D'in gîo a scrîta <small>LIBERTÀ EGUAGLIANZA</small> e in sciâ baze o nómme de l'incizô <small>H. VASSALLO</small>, co-a dæta ciù vèrso o bàsso.

A-o revèrso o [[stémma de Zêna]] in sce 'n fàscio sormontòu da-a berétta frìxa. D'in gîo a scrîta <small>REPUBBLICA LIGURE</small> e l'ànno da Repùbrica; ciù in bàsso o valô.</blockquote>Inte 'sti ànni chi a l'é stæta emìssa ànche 'na monæa de mescciûa da 10 södi e 'na da tréi dinæ de ràmmo.

== Napolión (1805-1814) ==
A-i 9 de zùgno do 1805 a Ligùria a saiâ però anéssa a l'Inpêro françéize. Inti ànni [[1813]] e [[1814]] són stæte coniæ de monæe de quésto stâto ascì, indicæ co-o ségno de sécca *CL* e 'n'inbarcaçión co-a bandêa, méntre o diretô da Sécca o l'êa segnòu cómme *Podestà* (ö sæ o "Poistæ"). E monæe batûe a Zêna són:

O tîpo a-o drîto o l'é a tèsta laoreâ do Napolión, con d'in gîo a scrîta <small>*NAPOLEON EMPEREUR*</small>.

A-o revèrso a gh'é l'indicaçión do valô, in françéize, tra doî ràmmi d'[[Auföggio|öféuggio]]. D'in gîo a scrîta <small>*EMPIRE FRANÇAISE'' e i scìnboli da sécca.

## Repùbrica Zenéize
A-i 26 d'arvî do 1814 a l'é stæta costitoîa a Repùbrica Zenéize, naçión che però a l'à avûo 'na vitta brêve zaché, segóndo e decixoìn do Congrèsso de Viénna a l'é stæta anéssa a-o Régno de Sardégna. Són stæti batûi quàttro valoî con dæta 1814, i quæ a-o drîto prezentâvan a crôxe de Sàn Zòrzo:10 södi d'argénto a l'889/1000. A-o revèrso Sàn Zâne con bandêa.

4 södi de mescciûa a-o 287/1000. A-o revèrso Sàn Zòrzo a cavàllo ch'o infîa o drâgo.

2 södi de mescciûa a-o 287/1000. A-o revèrso a Madònna

4 dinæ de ràmme. A-o revèrso l'indicaçión do valô.

## Stâto sabòudo

Quàrche ànno dòppo l'anesción do 1815 a-o stâto sabòudo, segóndo e decixoìn do Congrèsso de Viénna, a sécca de Zêna a l'é ritornâ into 1824 (co-o rè Càrlo Felîçe) a coniâ de monæe pe-o nêuvo propiêtâio, continoàndo scìnn-a-o 1860, quànde, insémme a quélle de Firénse e de Bològna, a l'é stæta serâ. O scìbolo da sécca o l'êa 'n'àncoa picìnn-a.

## Nòtte


## Bibliografîa
* 
* 
* 
* 
* 
* 
* 

### Publicaçioìn
* 
* 
* 
* 
* 
* 
* 
* 
* 

### Diçionâi
* 
* 
* 

### Catàloghi
* 
* 
* 
* 

## Vôxe corelæ
* Zenovìn
* Lîa zenéize

## Âtri progètti

## Colegaménti estèrni
* 
* 
* 
* 
* 
* 

Categorîa:Repùbrica de Zêna
Categorîa:Numismatega